Anaiz Funosas

Anaiz Funosas (Baiona, ) Lapurdiko politikaria eta gizarte eragilea da, batez ere Bake Bidea mugimenduko lehendakari eta bozeramaile gisa ezaguna dena. Oposizioko hautetsia izan zen Hazparnen. 

 Bizitza eta heziketa 
Baionan jaio zen eta ikastolan hazi zen, euskararen eta euskal kulturaren eragin zuzenean. Soziologia lizentzia atera zuen Bordeleko unibertsitatean eta han sakondu zituen gizarte zientziekin, politikarekin eta mugimendu sozialekin lotutako interesak. Antzerki masterra ere egina du. 

 Militantzia hasiera 
2001ean lehengusuaren atxiloketak eragin zuen presoen sostengu taldeetan hastea. Hamar urtez Askatasuna errepresioaren aurkako taldean aritu zen, bozeramaile gisa, Aurore Martinen kasuak piztutako kontzientzia gogoratuz eta "desbideratze errepresiboa" salatuz. 

 Jardun politiko eta soziala 
Euskal preso eta iheslarien etxeratzearen aldeko hainbat eragiletan aritu da urteetan, Frantziako eta Euskal Herriko esparruetan erreferentzia bilakatuz. Bake Bidea elkarteko presidentea izan zen 2025ean desagertu zen arte, eta Aieteko Bake Konferentziaren ondoko prozesuan, gatazkaren ondorioen konponbidean eta bakearen aldeko mobilizazioetan aurpegi nagusietako bat izan da.

Funosas-ek bake prozesuan herritarren parte-hartzea eta gizarte zibilaren eginkizun aktiboa azpimarratu izan ditu, “Euskal Herri baketsu eta erresilientea” eraikitzeko konpromisoa defendatuz. Haren hitzetan, gatazkaren armagabetze, presoen auzia eta elkarbizitzaren eraikuntza mailakatuak dira, eta lan horretan elkarrizketa, errespetua eta memoria partekatua funtsezko tresnak dira.Ni biziki optimista naiz, sinesten dut talde dinamikan. (Anaiz Funosas)2017ko apirilaren 8an, ETA desarmatu ostean, Euskal Herriko eragile ugarirekin batera Bakearen Artisauek egindako deialdiaren protagonistetakoa izan zen eta manifestuko sinatzailea. 

 Bake Bidearen jaiotza 
Aieteko Konferentziak ETAri dei egin zion jardun armatua bertan behera uzteko, eta horren ondorioz Bake Bidea jaio zen gatazkaren konponbidea bultzatzeko. Funosas-ek, Baionako ikasle ohia eta euskal preso eta iheslarien etxeratzearen aldeko eragile gisa, Bake Bidearen lidergoa hartu zuen, Aieteko prozesuaren jarraipena eginez. 

 Erreferentziak 

 Kanpo estekak 

 Kanaldude. Ahoan bilorik gabe: Anaiz Funosa.
 Bake Bideak eta Bakegileak bide amaierara iritsi dira. Letona Biteri, Xabier. Argia, 2025.

Kategoria:Baionarrak
Kategoria:Lapurdiko politikariak
Kategoria:Ezkertiar abertzaleak
Kategoria:Bakezaleak